Palaco Károlyi

Palaco Károlyi estas impona klasikisma konstruaĵo en Budapeŝto.
eta|maldekstre|Angulo de la palaco

 Historio 
En tiu loko la unua palaco estis konstruita depost dominado de turkoj inter 1696-1698. En la sekva jarcento ĝi trakonstruiĝis. En 1766 familio Károlyi aĉetis la barokan palacon. Ĝi estis pligrandigita en 1799, samtempe ĝi klasikismiĝis. La nuna formo aperis en 1832 fare de grafo György Károlyi. Dum Inundo de la Danubo (1838) 200 rifuĝintoj loĝis en la palaco. Baldaŭe la palaco estis fama pri renkontejoj de literaturistoj, ofte okazis solenaj vesperoj, baloj, foje eĉ Franz Liszt pianludis ĉi tie. Krome la palaco partoprenis en la politiko, ekzemple en 1918 oni formis la Nacian Konsilion. En 1946 Mihály Károlyi donacis la palacon al kulturaj celoj. Ekde 1957 tie funkcias Literatura Muzeo Petőfi.

 La konstruaĵo 
La unuetaĝa konstruaĵo situas inter la iamaj urbomuroj de Pest (urbo). En mezo de la fasado estas la enirejo kun triopaj pordoj. La U-forma palaco fermas ĝardenon, kie oni ofte aranĝas koncertojn. La ĝardeno en 1932 oficiale estis deklarita parko.

 Fontoj 
 hungare kun fotoj
 hungare kun foto
 hungare
eta|maldekstre|La ĝardeno
eta|Pentraĵo pri la ĝardeno

Kategorio:Palacoj en Budapeŝto